Krist u Martinoj i Marijinoj kući (Vermeer)
Krist u Martinoj i Marijinoj kući (nizozemski: Christus in het huis van Martha en Maria) jest slika Johannesa Vermeera, predstavnika Zlatnog doba nizozemskog slikarstva. Čuva se u Škotskoj nacionalnoj galeriji u Edinburghu. To je najveća Vermeerova slika i jedna od rijetkih s jasnim religijskim motivom. Priča o Kristovoj posjeti kući sestara Marije i Marte iz Betanije navodi se u Novom zavjetu. Slika je poznata i pod nazivom Krist u Marijinoj i Martinoj kući (s obratnim redoslijedom imena sestara).